Amb pas ferm i amb un clar convenciment de donar resposta a la voluntat d'un poble que vol continuar decidint el seu futur polític, i socioeconòmic, avancem any rere any en l'impuls d'un model econòmic transformador, que situa les persones en el centre de les decisions.
Una vegada més els resultats del programa aracoop, ens porten a parlar de xifres rècord.
L'interès creixent de les persones per l'economia social i cooperativa es veu reflectit en els resultats, amb més empreses creades i consolidades, més entitats implicades, més persones formades i inserides al mercat de treball, i amb una participació global que supera les 20.000 persones.
Aquestes xifres han estat possibles gràcies a l'esforç conjunt i la implicació de la xarxa d'ateneus cooperatius, les prop de 700 entitats representatives i les col·laboradores i els membres del consell assessor del programa aracoop, entre d'altres.
I de cara al futur, doncs l'aposta és encara més ambiciosa, hem publicat ja la nova ordre que aglutina els diversos programes, singulars, aracoop i ateneus cooperatius duplicant pressupost respecte l'any anterior amb més de 12 milions d'euros, i multiplicant les actuacions a territori.
Els ateneus cooperatius i els projectes singulars de sector i de país prenen el protagonisme en aquesta nova convocatòria, i el programa aracoop de suport a la xarxa d'ateneus cooperatius i a les accions de foment de l'ocupació i creació de cooperatives i societats laborals, proveirà de recursos i actuacions transversals.
Es tracta doncs d'impulsar més projectes, més territori, i més recursos per garantir en un moment com el que estem vivint, crucial i decisiu per al futur que estem construint, que hi ha una forma de fer economia social, solidària, i transformadora i que és la que volem per al nou país.
El diumenge 15 d'octubre el diari ara va publicar un especial sobre Economia Social.
Alhora, en la seva versió digital, es va publicar un mapa interactiu d'ateneus cooperatius i reportatges visuals sobre l'economia social i cooperativa.
El 19 d'octubre es van publicar al DOGC dues Ordres de Bases: subvencions a projectes singulars, la Xarxa d'Ateneus Cooperatius i projectes aracoop i subvencions a les empreses d'inserció per a la realització d'accions per a la millora de l'ocupació i la inserció laboral.
Properament es publicaran les convocatòries corresponents.
El 28 de setembre va tenir lloc, a l'ICAB, la jornada sobre l'exercici professional d'advocacia a través de la cooperativa: cooperatives de treball, de serveis i professionals, a partir de l'experiència de dues col·legiades.
També es van donar a conèixer dues experiències de transformació: de SL a cooperativa de serveis de professionals, i de cooperatives de treball i serveis.
Amb l'objectiu de facilitar la inserció laboral i social de joves amb discapacitat, Càritas d'Urgell va presentar el projecte Activa't, per tal que aquestes persones se sentin integrades en el teixit social i econòmic de la comarca de l'Alt Urgell.
L'Assemblea General, formada per 35 federacions que representen en conjunt més de 3.000 entitats socials catalanes, ha escollit a Francina Alsina presidenta de l'entitat i als 12 membres que conformaran la nova Junta Directiva per als propers 3 anys.
El Departament de Treball, Afers Socials i Famílies amplia fins 80 milions d'euros el pressupost per a Centres Especials de Treball per garantir l'ajut a les 15.000 persones que hi treballen.
Des dels seus inicis dóna servei, per encàrrec del CatSalut, a l'Alt Urgell i, ara ha ampliat la seva activitat a les comarques del Pallars Jussà, el Pallars Sobirà i l'Alta Ribagorça.
Aquesta cooperativa de professionals ha aconseguit disminuir les visites d'urgències hospitalàries en un 52% a la comarca de l'Alt Urgell.
El director general d'Economia Social, el Tercer Sector, les Cooperatives i l'Autoempresa, va participar en la Sessió 'Aprofundim en la implementació de la Renda Garantida de Ciutadania' de la Taula del Tercer Sector.
Hi podeu consultar la presentació en aquest enllaç.
Impacte i Balanç des de gener 2016 a setembre 2017 de la Xarxa d'Ateneus Cooperatius de Catalunya
L'arbre de l'Ateneu Cooperatiu del Maresme ja ha donat fruits
Ateneu Cooperatiu Barcelonès Nord ja disposa de web
Ateneu Cooperatiu de l'Alt Pirineu i Aran estrena web
La Fundació Acció Solidària Contra l'Atur convoca un any més aquests premis, amb l'objectiu de reconèixer la innovació i la trajectòria de les entitats i empreses que treballen a favor de crear o consolidar ocupació.
L'acte de lliurament tindrà lloc el 21 de novembre.
La Taula del Tercer Sector organitza un curs de formació "Avaluació i avaluabilitat dels programes del Tercer Sector Social" i Sessions d'assessorament individual a les seves entitats durant el mes de novembre.
La Fundació Roca Galès vol impulsar la creació de casos pràctics, en l'àmbit de les cooperatives, l'economia social i el tercer sector, amb la intenció d'aprofitar els treballs de bona qualitat i que es puguin utilitzar posteriorment per a la docència.
El termini per presentar candidatures és fins el 16 de juliol del 2018.
La Confederació Empresarial del Tercer Sector Social de Catalunya organitza la 2a edició del Programa de millora de competències en matèria de contractació pública per entitats del Tercer Sector Social.
Tindrà lloc els dies 7, 14, 21 i 28 de novembre i 5 de desembre.